**Referat frå soknerådsmøte for Helgheim Sokn.**

**Tid: Måndag 29. juni kl. 19.00 – 22.30**

**Stad: Vikagarden 30 (gamle HV-10).**

Til stades: Astrid Årdalsbakke Feldt, Steinar Dvergsdal, Hildegunn Huus, Erna Dvergsdal Krøke og Brita Marie Distad.

Forfall: Svein Årdalsbakke.

Møtte ikkje: Maria Sture.

Ein starta møtet med at Solrunn Dvergsdal (Jølster Design) orienterte om bedrifta,

Kva dei laga og litt korleis dei jobba.

**Sak 16/20 Godkjenning og innkalling.**

Godkjend utan merknader.

**Sak 17/20 Godkjenning av referat frå møte 05.05. 2020.**

Referatet godkjent med følgjande merknad. Under punktet gudstenesteplan

Skal det stå: Til hausten ynskjer soknerådet å dele opp konfirmantpresentasjon og markering av 50 års-konfirmantane. Dette gjeld Ålhus, ikkje Helgheim .

**Sak 09/20 Gåve til Helgheim kyrkje – antependium og frontalar til lesepult og preikestol.**

Steinar Dvergsdal gjekk frå som ugild i saka.

Helgheim soneråd har fått ei gåve til blant anna utsmykking av Helgheim kyrkje. Soknerådet vedtok i tidlegare møte å søke om å få godkjent 8 tekstil bilde til kyrkja. Men sette ut sak om antependium og frontalar for å tileigne seg litt meir informasjon .

Helgheim sokneråd går for antependium og frontalar til talarstol og lesepult i alle fire fargar. Med utgangspunkt i fargeforslag og drøftingar ynskjer soknerådet litt neddemping av fargekontrastar på antependia.

Samrøysts vedtak.

**Sak 18/20 Lydanlegg i Helgheim kyrkje.**

Lydanlegget i Helgheim kyrkje treng oppgradering/ny styring. Vestland Elektro og Rør AS har motteke tilbod frå Lyd og Tele i Bergen. Ein drøfta litt fram og tilbake kva som er teneleg og kvar ein treng.

Ein vedtek å få oppgradert lydanlegget med ny styring blant anna innan ei råme på kr. 29.000.00. I tillegg ynskjer ein ny mikrofon på lesepulten med stativ på sjølve lesepulten.

Finansiering: Pengar frå gåvemidlar kr. 25000,00, samt kr. 4000,00 frå HSR.

Ein føreset då at anlegget fungerar tilfredsstillande.

Samrøystes vedteke.

**Sak 19/20 Nye og fleire benkar på Helgheim kyrkjegard.**

Det vart drøfta nye benkar til Helgheim kyrkjegard. Steinar Dvergsdal hadde fleire forslag til benkar.

Soknerådet ynskjer seg ti nye bankar. (Klassiske Parkbenkar) i tre og metall. Steinar og Astrid får fullmakt til å kjøpe inn benkar i samsvar med drøftingar. Finansiering med gåvemidlar.

Samrøystes vedtak.

**Sak 20/20 Ny liturgi.**

Viser til brev frå prosten.

Ein vel ei gruppe som førebur saka for soknerådet. Gruppa skal bestå av Prest, kantor, og ein frå kvart sokneråd. Helgheim sokneråd valde Hildegunn Huus.

Samrøystes vedtak.

**Sak 21/20 Dugnad på kyrkjegarden i sommar.**

Gjeld vatningsanlegg og vatning. Nokon å vere med å finne feil på vatningsanlegg. Og nokon til å sette på å stenge vatn i veke 28, 29 og 30. Vi kom opp med fleire namn som Astrid vil spørje.

Samrøystes vedtak.

**Sak 22/20 Val av representantar til styre i Skei Misjonshus.**

Ei drøfta nokre namn som ein spør,

Samrøystes vedtak.

**Sak 23/20 Info og meldingar:**

* Svar frå riksantikvaren i høve ny søknad om utsmykking i Helgheim kyrkje. Virkar greitt og orienterande.
* Nytt smijerns gjerde på plass ved Helgheim kyrkje. Veldig bra.
* Orientering om fellesrådet sin økonomi Det betyr blant anna noko for kva tidspunkt ein kan legge gudstenestene på søndagar.
* Føring av varer på Coop Skei. Vere nøye med merking og namn.

**Sak 24/20 Orientering om kantorressursar i Sunnfjord Fellesråd**

Helgheim Sokneråd vil presisere at ein må ha lik handsaming i alle sokn. Eit sokn skal ikkje gjere dugnad der andre får betalt.

Samrøystes vedtak.

Hildegunn Huus

Referent